Lp. Terviseminister Riina Sikkut

30.11.2023

**E200 fraktsioon tunneb huvi kas ja millal seadustatakse patsiendi elulõpu tahteavaldus (tuntud ka patsiendi testamendi nime all).**

Eesti elanikkond vananeb. Selles protsessis mängib oma osa ka järjest tõhusamaks muutuvad ravimeetodid. Kahjuks pikendab tõhusam ravi küll eluiga, kuid ei pruugi alati inimese rasket haigust ega ka tema elu kvaliteeti parandada. Seega tuleb ühel ajahetkel tunnistada, et edasine ravi jätkamine ei mõjuta enam haiguse kulgu paremuse suunas ning põhjustab talumatuid kannatusi.

Mitmetes Euroopa riikides on elu lõpu otsused aga ka teatud olukordades eutanaasia seadustatud. Eestis pole ei eutanaasia ega ka ebatõhusa, ja haige kannatusi pikendava ravi lõpetamine siiani seaduslikult reguleeritud. Seetõttu pole ka ime, et mõned ühiskonna liikmed on võtnud initsiatiivi enda kätte ning hakanud pakkuma vahendeid enesetapuks.

Meie parema teadmise juures on elulõpu otsuste probleemi teadvustanud ja sellega tegelnud arstidest, eetikutest ja juristidest koosnev töögrupp, kes on välja töötanud ka vastava protsessi ning dokumendid. Praegu tundub, et nimetatud grupi tegevus on peatunud ning elulõpu otsused on ikka seadustamata.

Kuna üks isikutest, kes elulõpu teenust pakkus oli endine Eesti 200 liige, siis oleme väga mures, et elulõpu otsuste seadustamise protsess venib. Selle all kannatavad nii haiged aga ka arstid, kes seadustamata tegevusi teha ei julge või vähemalt on selles suhtes kõhklevad. Patsiendi testamendi või elulõpu tahteavalduse seadustamiseks on valmis ka ühiskond nagu näitas arstide ja potentsiaalsete organdoonorite hulgas läbi viidud uuringud.

Eesti 200 fraktsiooni liikmetena soovime teada millal võiks patsiendi testament seadustatuks saada ning vajalikud digilahendused nii Eesti elanikele kui ka arstidele kättesaadavad olla. Eraldi arutelu vajab eutanaasia seadustamine. Selle suhtes pole ühiskonna suhtumine veel mitte üheselt selge. Kui patsiendi testament on seadustatud, siis peaks ühiskond jätkama arutelu eutanaasia teemal. Enne eutanaasia seadustamist vajaksime aga palju paremat palliatiivset ravi kui praegu Eestis olemas on.

Vastust ootama jäädes.

Lugupidamisega,

Toomas Uibo

Eesti 200 fraktsiooni esimees

Email: toomas.uibo@riigikogu.ee

Tel: 5 01 02 03